  Майя Бывальцева Удмуртиысь кунпуш ужъёсъя министр Александр Первухин 1-тӥ куарусён азьын элькунысь сюресъёс вылын чаклан ужез кужмоятыны куриз. Солэн верамезъя, 2015-тӥ арын дышетскон ар кутскон азьын 3 шудтэм учыръёсын быдэ вуымтэос шугадӟонэ шедизы. Министрлэн кылъёсызъя, шимучыр кылдӥз сюресэз пыдын потон интыос вӧзысь корматэ куакъёс сэрен. Первухин со сярысь вераз 15-тӥ гудырикошконэ аппарат кенешонын. Министрлэн эшшо одӥг ӵектонэз — дышетсконниос дорын пыдын потон пус сяна, сюрес вылын «Школа» гожтэм луыны кулэ. Удмуртилэн тӧроез Александр Соловьёв сюресчиосты та ужпумез эскерыны куриз. «Школаос вӧзысь разметкаез сяна, озьы ик туж чакланы курисько, мар вань пыдын потон интыос котырын», — ватсаз Александр Первухин. Солэн верамезъя, пыдын выжын интыос дорын будӥсь куакъёс но писпуос водительёслы но пиналъёслы сюресэз умой адӟыны уг сёто. Тегъёс: Авто МВД АлександрПервухин Удмуртия пиналъёс школаос  